**Adatvédelmi tájékoztató és folyamatleírás panaszkezeléssel és közérdekű bejelentéssel összefüggő adatkezelésekről**

A ***Nagykanizsai Tankerületi Központ*** az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR) előírásai szerint ezúton tájékoztatja Önt, jelen tájékoztatóval és folyamatleírással az Ön személyes adatai kezelésével kapcsolatos minden tényről. A folyamatban való részvétellel Ön, mint érintett a jelen folyamatleírás szerint válik az adatkezelés érintettjévé.

**Az adatkezelő pontos megnevezése, elérhetőségei:**

**Adatkezelő megnevezése**: **Nagykanizsai Tankerületi Központ**

**Adatkezelő adószáma: 15835327-2-20**

**Adatkezelő székhelye: 8800 Nagykanizsa, Vécsey u.6.**

**Adatkezelő telephelye: 8360 Keszthely, Deák Ferenc u. 23.**

**Adatkezelő e-elérhetősége: nagykanizsa@kk.gov.hu**

**Adatvédelmi tisztviselő elérhetősége: lilla.morocz@kk.gov.hu**

**panaszkezelés, közérdekű bejelentés során megvalósított adatkezelés**

**Az adatkezelés célja:**

panaszok és közérdekű bejelentések elbírálása

**Az adatkezelés jogalapja:**

a GDPR 6. cikk (1) bekezdés e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, amely MINTEGY MAGÁBA OLVASZTJA, ELNYELI A TOVÁBBI ADATKEZELÉSI JOGALAPOKAT, ebben az esetben a GDPR 6. cikk (1) bekezdés c) pontot, miszerint az adatkezelés az adatkezelőre vonatkozó jogi kötelezettség teljesítéséhez szükséges (NAIH B/4542. számú beszámolójában foglalt elnöki álláspont alapján). A jogi kötelezettséget a panaszokról és a közérdekű bejelentésekről szóló 2013. évi CLXV. törvény alapozza meg.

**kezelt adatok köre:**

bejelentő neve, bejelentő címe, elérhetősége (telefon. e-mail), bejelentés előterjesztésének helye, ideje, módja, bejelentés részletes leírása, bemutatott dokumentumok jegyzéke

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

A ***Tankerületi Központ*** az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi a ***Tankerületi Központot***, a ***Tankerületi Központ*** jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsájtani.

**A személyes adatok tárolásának időtartama:**

a panasz, közérdekű bejelentés rögzítésétől számított 5 évig őrzi meg.

**Automatizált döntéshozatal ténye:**

az adatkezelés során automatizált döntéshozatal nem történik.

**Az adatkezelés folyamatának leírása:**

Panasszal és közérdekű bejelentéssel bárki fordulhat a panasszal vagy a közérdekű bejelentéssel érintett Tankerületi Központhoz az alábbi elérhetőségek bármelyikén:

1. postai úton: Nagykanizsai Tankerületi Központ, 8800 Nagykanizsa, Vécsey u.6.
2. e-mail-cím: ferenc.magyar@kk.gov.hu; nagykanizsa@kk.gov.hu
3. telefonszám: 06 (93) 795-203
4. szóban.

Közérdekű bejelentés, panasz bejelentése esetén az érintettnek egy bejelentésre szolgáló űrlapot kell kitölteni. A kezelt adatok köre: a címzett eljárásra jogosult szerv, panasszal érintett szervezeti egység, bejelentő neve, lakcíme, telefonszáma, e-mail címe, értesítés módja, bejelentés alapjául szolgáló esemény észlelésének helye, ideje, bejelentés rövid leírása, csatolt dokumentumok. Amennyiben szülőtől érkezik panasz, abban az esetben a Tankerületi Központ anonimizálja és ezt követően továbbítja az adott intézmény felé.

Amennyiben a bejelentés szóban érkezik abban az esetben a közérdekű bejelentést az eljáró személy jegyzőkönyvbe foglalja és a közérdekű bejelentő számára másodpéldányban átadja. A bejelentő ügyfélfogadási időben teheti meg a szóban (személyesen) a közérdekű bejelentést ((hétfő-csütörtök:8-12 óra, 13-15:30 óra, péntek: 8-12 óra).

Közérdekű bejelentés, panasz bejelentése esetén az érintettnek egy bejelentésre szolgáló űrlapot kell kitölteni. A kezelt adatok köre: bejelentő neve, bejelentő címe, elérhetősége (telefon. e-mail), bejelentés előterjesztésének helye, ideje, módja, bejelentés részletes leírása, bemutatott dokumentumok jegyzéke. Amennyiben szülőtől érkezik panasz, abban az esetben a Tankerületi Központ anonimizálja és ezt követően továbbítja az adott intézmény felé.

Amennyiben a bejelentés szóban érkezik abban az esetben a közérdekű bejelentést az eljáró személy jegyzőkönyvbe foglalja és a közérdekű bejelentő számára másodpéldányban átadja.

Telefonon történő közérdekű bejelentés vagy panasz esetén a bejelentőt tájékoztatni kell, hogy a hívásról és a beszélgetésről feljegyzés készül, amelynek elkészítéséről a hívást fogadó ügyintéző köteles gondoskodni. A feljegyzés tartalma megegyezik a jegyzőkönyv tartalmával. A bejövő telefonhívások nem kerülnek rögzítésre.

Ha a közérdekű bejelentést és panaszt törvényes képviselő vagy meghatalmazott útján – írásban – nyújtják be, a benyújtott kérelmen fel kell tüntetni a bejelentő bejelentéséhez szükséges adatain kívül a – törvényes képviselő vagy meghatalmazott – szükséges adatait (a képviselő születési nevét, anyja nevét, személyazonosító igazolvány számát), továbbá csatolni kell a képviseleti jogosultság megfelelő – közokiratban, vagy teljes bizonyító erejű magánokiratban történő – igazolását.

A panaszt és a közérdekű bejelentést – ha törvény eltérően nem rendelkezik – a Tankerületi Központhoz történő beérkezésétől számított harminc napon belül kell elbírálni. A vizsgálat befejezésekor a megtett intézkedésről vagy annak mellőzéséről – az indokok megjelölésével – a bejelentőt haladéktalanul értesíti a Tankerületi Központ. Az írásbeli értesítés mellőzhető, ha a panasz vagy a közérdekű bejelentés elintézéséről a bejelentőt szóban tájékoztatták, aki a tájékoztatást tudomásul vette. E tényt jegyzőkönyvben vagy rövid feljegyzésben szükséges rögzíteni.

A bejelentő személyes adatait a Tankerületi Központ csak a közérdekű bejelentés, panasz alapján kezdeményezett eljárás lefolytatására hatáskörrel rendelkező szerv részére adhatja át, amennyiben a szerv annak kezelésére törvény alapján jogosult, vagy az adatai továbbításához a bejelentő egyértelműen hozzájárult. A bejelentő adatai, egyértelmű hozzájárulása nélkül, nem hozhatók nyilvánosságra.

A honlapon az ügyfélfogadási rend, valamint az ügyfélkapcsolati vezető neve, telefonszáma, e-mail címe az Infotv. szerinti általános közzétételi kötelezettség alapján van feltüntetve.

A panaszokkal és közérdekű bejelentésekkel kapcsolatos iratok papír alapon és elektronikusan is tárolásra kerülnek. Elektronikus bejelentés, panasz esetén szerverre kerül mentésre, valamint ezt követően iktatásra kerül a Poszeidon rendszerben.

A Tankerületi Központ a panaszkezelés és közérdekű bejelentés során a panaszokról és a közérdekű bejelentésekről szóló 2013. évi CLXV. törvény, valamint a 27/2017. (VI.16.) számú panaszokkal és közérdekű bejelentésekkel kapcsolatos eljárásról szóló szabályzat alapján jár el.

**Az érintetti joggyakorlásra vonatkozó szabályok:**

A ***Tankerületi Központ*** tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, ha azok kezelése véleménye szerint jogellenes vagy az azokkal elérendő célból a Tankerületi Központnak már nincs rá szüksége,
* kérheti személyes adatai kezelésének korlátozását,
* tiltakozhat az adatkezelés ellen.

**Az integritási és korrupciós kockázatokra vonatkozó bejelentés során megvalósított adatkezelés**

**Az adatkezelés célja:**

panaszok és közérdekű bejelentések elbírálása

**Az adatkezelés jogalapja:**

a GDPR 6. cikk (1) bekezdés e) pontja alapján az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, amely MINTEGY MAGÁBA OLVASZTJA, ELNYELI A TOVÁBBI ADATKEZELÉSI JOGALAPOKAT, ebben az esetben a GDPR 6. cikk (1) bekezdés c) pontot, miszerint az adatkezelés az adatkezelőre vonatkozó jogi kötelezettség teljesítéséhez szükséges (NAIH B/4542. számú beszámolójában foglalt elnöki álláspont alapján). A jogi kötelezettséget az államigazgatási szervek integritásirányítási rendszeréről és az érdekérvényesítők fogadásának rendjéről szóló 50/2013. (II. 25.) Korm. rendelet alapozza meg.

**kezelt adatok köre:**

bejelentő neve, bejelentő címe, elérhetősége (telefon. e-mail), bejelentés előterjesztésének helye, ideje, módja, bejelentés részletes leírása, bemutatott dokumentumok jegyzéke

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

A ***Tankerületi Központ*** az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi a ***Tankerületi Központot***, a ***Tankerületi Központ*** jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsájtani.

**A személyes adatok tárolásának időtartama:**

az integritási és korrupciós kockázatokra vonatkozó bejelentés rögzítésétől számított 5 évig őrzi meg.

**Automatizált döntéshozatal ténye:**

az adatkezelés során automatizált döntéshozatal nem történik.

**Az adatkezelés folyamatának leírása:**

Az integritási és korrupciós kockázatokra vonatkozó bejelentéssel bárki fordulhat a panasszal vagy a közérdekű bejelentéssel érintett Tankerületi Központ integritás tanácsadójához:

Az integritás tanácsadó

1. neve: **Horváth Tamás**
2. címe: Nagykanizsai Tankerületi Központ, Integritás Tanácsadó SK felbontásra!

8800 Nagykanizsa, Vécsey u.6.

1. e-mail-címe: integritas.nktk@kk.gov.hu
2. telefonszáma: +36/20-420-4222

Az integritási és korrupciós kockázatokra vonatkozó bejelentés megtehető

1. szóban: ügyfélfogadási időben (hétfő-csütörtök:8-12 óra, 13-15:30 óra, péntek: 8-12 óra)
2. írásban: Nagykanizsai Tankerületi Központ, Integritás Tanácsadó SK felbontásra!

8800 Nagykanizsa, Vécsey u.6.

1. elektronikus úton: integritas.nktk@kk.gov.hu

A szóbeli vagy telefonon tett bejelentésekről jegyzőkönyvet kell felvenni, amelyről a bejelentőt tájékoztatni kell.

Az integritás tanácsadó a beadvány beérkezését követően haladéktalanul megvizsgálja, hogy az integritás tárgyú bejelentésnek minősül-e. Az integritás tanácsadó az integritási bejelentésnek nem minősülő bejelentéseket, annak tartalmától függően:

1. legkésőbb a beadvány érkezését követő nyolc napon belül további ügyintézésre átteszi az eljárásra jogosult más szervezeti egységéhez (pl. panasz, közigazgatási hatósági eljárást megalapozó közérdekű bejelentés vagy javaslat), vagy más, az ügyben eljárni illetékességgel és hatáskörrel rendelkező szervhez, az európai uniós támogatások szabálytalanságaira vonatkozó előírásokkal is összhangban
2. amennyiben további intézkedést nem igényel, a Tankerületi Központ hatályos iratkezelési szabályzata alapján gondoskodik annak irattárba helyezéséről.

Az integritás tanácsadó a bejelentést annak beérkezését követő naptól számított 30 napon belül kivizsgálja, és a döntésre előkészített ügyet a Tankerületi Központ vezetőjének megküldi. Az ügyintézési határidő az integritás tanácsadó javaslatára, a Tankerületi Központ vezetőjének engedélyével egy alkalommal 8 nappal – kivételes esetben 30 nappal – meghosszabbítható, amennyiben a kivizsgálás körülményei ezt indokolják, és az nem veszélyezteti a vizsgálat eredményes végrehajtását. Az ügyintézési időbe nem számít bele az adatbekérő megkeresés megküldésétől annak teljesítéséig – az integritás tanácsadóhoz történő beérkezéséig – terjedő időtartam.

A korábbival azonos tartalmú, ugyanazon bejelentő által tett ismételt bejelentés vizsgálata mellőzhető, erről a bejelentőt – amennyiben személye és/vagy elérhetősége ismert – írásban tájékoztatni kell. A vizsgálat alatt álló bejelentéssel tartalmában megegyező újabb, eltérő személytől érkező bejelentések a vizsgálat alatt álló bejelentés lezárását megelőző napig egyesíthetők.

Az integritással kapcsolatos ügyek kezelése során úgy kell eljárni, hogy a bejelentő jogos érdeke ne sérüljön. A bejelentőt nem érheti hátrány a bejelentés megtétele miatt, kivéve, ha megállapítást nyer, hogy rosszhiszeműen járt el, és alaposan feltehető, hogy a bejelentésével összefüggésben bűncselekményt vagy szabálysértést követett el, vagy másnak kárt, illetve egyéb sérelmet okozott.

A bejelentő kérheti adatainak zártan történő kezelését, ez esetben személyes adatait az ügy iratai között, az integritás tanácsadó által aláírt zárt borítékban kell elhelyezni. Ez esetben a bejelentésről – annak tartalmi csorbítása nélkül – az integritás tanácsadó anonimizált másolatot készít, és azt kézjegyével ellátja.

A bejelentésekkel kapcsolatos eredeti iratokat az integritás tanácsadó kezeli, nyilvántartja és őrzi. Az integritás tanácsadó folyamatosan gondoskodik arról, hogy a személyes, illetve védett adatokhoz illetéktelenek ne férjenek hozzá.

A Tankerületi Központ az integritási és korrupciós kockázatokra vonatkozó bejelentés során az államigazgatási szervek integritásirányítási rendszeréről és az érdekérvényesítők fogadásának rendjéről szóló 50/2013. (II. 25.) Korm. rendelet, valamint az 1/2023. (I.25.) számú szabályzata a szervezeti integritást sértő események kezelésének eljárásrendjéről, valamint az érdekérvényesítők fogadásának rendjéről szóló szabályzat alapján jár el.

A ***Tankerületi Központ*** törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét elsősorban írásban terjesztheti be az adatvédelmi tisztviselőnknek címzett, jelen tájékoztatóban feltüntetett elérhetőségén. Amennyiben Ön azonban szóbeli tájékoztatást kér, úgy személyazonossága igazolását követően a ***Tankerületi Központ*** erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatos panasszal Ön fordulhat a Nemzeti Adatvédelmi és Információszabadság Hatósághoz vagy a lakóhelye, vagy tartózkodási helye szerinti törvényszékhez.

Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, hogy ha előbb az adatkezelőhöz, esetünkben tehát hozzánk fordult, de nem intézkedtünk a kérelmére vagy az intézkedésünket nem fogadta el. Javasoljuk ezért, hogy először adatvédelmi tisztviselőnkkelvegye fel a kapcsolatot!